Höfin , sem þekja rúm 70% af yfirborðinu , eru eitt af sérkennum jarðar . Jörðin myndaðist fyrir um fjórum og hálfum milljarði ára . Rafstraumar í kjarnanum mynda segulsvið umhverfis jörðina sem meðal annars verndar okkur fyrir sólvindinum , sem er straumur rafagna frá sólu . Með tímanum þróaðist lífið á jörðinni og varð margbrotnara . Þrátt fyrir að ýmiss konar ferli verji jörðina og lífríki hennar aðsteðjandi hættum , á líkan hátt og ónæmiskerfi manna , á jörðin nú við nokkur alvarleg vandamál að stríða sem ógna henni . Þó að þessi vandamál kunni að verða leyst má samt fullyrða að jörðin sé komin á miðjan aldur , að minnsta kosti í núverandi mynd . Sólin , aflgjafi jarðar , mun að öllum líkindum taka gríðarmiklum breytingum eftir um fimm milljarða ára , þegar vetniseldsneyti í kjarna hennar þrýtur . Hún mun þenjast út og stækka hundraðfalt og ljósmagn hennar mun aukast tvöþúsundfalt . Hitinn við yfirborð jarðar verður nægur til að bræða járn og er því ljóst að þar munu engar lífverur fá þrifist .